આગલા દિવસનો થાક ઊતારી આજે બધા તાજગીભર્યા અને ખુબજ અનંદિત લાગી રહ્યા હતા અને કેમ ના હોય, કેમ્પ લીડરના કહેવા પ્રમાણે અત્યાર સુધીના શિખર પર ગયેલા 12 ગૃપમાંથી ફક્ત અમારા ગૃપનાં 100% ટ્રેકર્સ શિખર સુધી સમયસર પહોંચી શક્યા હતા. બ્રેકફાસ્ટ પતાવી અમે સાંકરી બેઝ કેમ્પ જવા રવાના થયા. ઉતરાણ, ચઢાણ જેટલું મુશ્કેલ નથી હોતુ. આથી અમને ઊતરતા વધુ મુશ્કેલી ના પડી. બેઝ કેમ્પ પર આવીને સૌથી પહેલા બધા ગરમ પાણીથી ન્હાયા. એક વાત તો કહેવાની રહી જ ગઈ. આ 3-4 દિવસ દરમિયાન અમે એકપણ વાર ન્હાયા ન હતા એના બે કારણ હતા. પહેલું તીવ્ર ઠંડીમાં હાથમોંજાં કાઢવા જ્યાં શક્ય ન હતા ત્યાં ન્હાવાની વાત તો દુર જ રહી અને બીજુ કારણ બાથરૂમની અનુપલબ્ધિ. હા શુલભ શૌચાલય ઉપલબ્ધ ખરા પણ થોડા હટકે.